Kan du vise mig på dukken, hvor han rørte dig?
Det var over det hele. Det var...
SENATOR TED WELLERS VALGKAMPSKONTOR TIRSDAG 8. NOVEMBER
Jeg er uskyldig. Hun lyver.
Vi skal svare på stævningen...
Jeg har et svar: Rend og hop!
Jeg har ikke voldtaget nogen. Det giver mig kvalme.
På grund af valgkampen tror de, at de kan sige hvad som helst om mig.
Er vi anti-Trump-firmaet nu?
Det gælder første forfatningstillæg.
På hvilken måde?
Vi taler om et tv-selskab, ikke USA's regering.
Trumps regering presser et tv-selskab.
Så det handler om første forfatningstillæg.
Tv-selskabet optog et afsnit og valgte ikke at sende det.
Du stemte på ham.
Der var den! Den sorte mand, der stemte på Trump!
- Du stemte på ham, ikke jeg. - Mine herrer, et øjeblik.
Spørgsmålet er, om vi tager sagen eller ej.
Undskyld, hvad handler sagen om?
En manuskriptforfatter, jeg kender, arbejder på en Chicago-serie.
Han skrev et afsnit om Donald Trump. En fiktiv Trump.
Baseret på anklager om, at han voldtog en pige.
Der var ingen anklager.
Sagen blev droppet, og anklageren ville ikke afsløre sit navn.
Hun ville ikke op imod præsidenten. Samme præsident...
Har du hørt noget som helst, manden sagde under valgkampen?
- Anti-handicappede, anti-kvinder... - Hold jer til emnet.
Selskabet udsatte det, så forfatteren lagde det online.
- Og nu sagsøger tv-selskabet ham? - Ja, for 12 millioner dollars.
Han var bange for, de ikke ville vise afsnittet af frygt.
Han har mistet sin advokat, så han beder os om hjælp.
- Det handler ikke om politik! - Sig det til ham!
Du kan ikke argumentere imod tyveriet.
- Han er stolt af sin forbrydelse. - Det vil jeg heller ikke.
Julius, Julius... Jeg siger, at vi bør bruge whistleblower-lovene.
- Han blev ikke fyret. - Præcis, han blev ikke fyret.
Hvad er din strategi? Hvis vi skal tage sagen, så kom med et argument.
- Prøv med "rimelig brug". - På hvilken måde, Diane?
"Copyrightbeskyttet materiale må bruges til kritik." Det er kritik.
Klienten citerer værket for at vise, hvordan tv-selskabet påvirkes.
Folkens, det er godt!
Adrian, kan vi lige tale sammen?
Okay, hvorfor gør vi det her?
Tv-produktion i Chicago. Det bliver kæmpestort, Barbara.
- Der kommer flere skattelettelser. - Du vil udvide til underholdning.
Jeg vil gøre os kendt som et firma, der tager sig af lokale sager.
Hvorfor så udfordre tv-selskaberne?
- Især med en sag, vi taber? - Det er en prøve.
For at vise dem, hvad vi kan.
De vil nok hellere have os til at pisse ud af teltet end ind i det.
Vi er nødt til at tale med Diane i dag.
- Kan det ikke vente? - Ikke hvis vi vil være konsekvente.
- Partnerne betaler den første måned. - Du må tage dig af det.
Hvorfor gør jeg det beskidte arbejde, mens du hygger dig i retten?
Fordi du er god til det.
Jeg hader, når du forklæder forbandelser som komplimenter.
Jeg skal i retten.
Maia Rindell, tak.
RINDELL-DATTER KØBER DYRE SMYKKER
Alt i artiklen er løgn. Det passer ikke.
- Så du købte smykkerne før svindlen? - Nej, jeg har aldrig købt smykkerne.
- Var det en gave? - Nej, der er ingen smykker.
- Artiklen er falsk. - Den citerer vidner.
Ejeren af smykkebutikken påstår, at de solgte ti genstande til dig.
Det er opdigtet. Har du ringet til butikken?
Så du siger, at Dolly Rudolph, ejeren af butikken, ikke eksisterer?
Måske eksisterer hun, men jeg har aldrig mødt hende -
- eller købt smykker af hende.
- Har du ringet til butikken? - Hvordan kan de være så galt på den?
Hun siger, at artiklen er en del af "fake news" -tendensen.
Opdigtede ting, der tilskynder til clickbait.
Ja, men det her er ikke den eneste artikel.
Her.
12 forskellige websites, mange af dem respekterede -
- har præcis den samme historie om, hvad du gjorde.
Hvordan forklarer du det?
Andre websites troede vel, at det var en sand historie.
- Hvorfor skulle de gøre det? - Fordi historien er sjov.
- Den har en tydelig skurk: mig. - Det ved jeg nu ikke rigtig.
- Jeg synes ikke, historien er sjov. - Har du kontaktet butikken?
Hvad med artiklen om, at du besøgte din far, før han skulle i retten?
- Hvad talte I om? - Det var et privat besøg.
- Både jeg og hans advokat var der. - Nej, ikke det besøg.
Jeg taler om de to andre besøg, da Maia besøgte ham alene.
- Det er også bare fake news... - Yesha.
Nu afbryder vi forhøret, så Maia og jeg kan tale sammen.
Fint.
Så kan I lige blive enige om, hvad der er fake news -
- og hvad der ikke er.
- Hvad er der galt? - Hvad? Ikke noget.
- Hvorfor? - Du har bare sådan et blik.
Mrs. Kolstad vil tale med dig. Er vi i knibe?
- For jeg har brug for det her job. - Det skal jeg huske.
Vi har måttet træffe en svær beslutning.
Hvad er der?
Det siger vi til vores medarbejdere, når vi afskediger dem.
Det er ikke det, det handler om.
Kapitalindskuddet.
Vi ved, du har problemer med at frigøre pengene, men vi må insistere.
Det forstår jeg godt.
Partnerne har stemt.
Får vi ikke pengene inden for en uge, så bliver du ikke partner.
Okay.
Måske burde firmaet overveje at hyre en advokat.
Mike Kresteva har lige afhørt Maia.
- Besøgte du din far igen? - Ja.
Hvorfor?
Han bad mig om at downloade noget fra Jax' computer.
En liste over klienter, der hed "Schtup-listen".
"Schtup-listen"? Hvad er det?
En liste over VIP-klienter i fonden, som Jax gjorde særlige ting for.
Baguddaterede overskud for skatteformål.
- Overførte midler... - Ulovlige aktiviteter?
Ville din far bruge det mod din onkel?
Ja.
Du ved vel godt, at ved at hjælpe din far -
- har du selv begået lovbrud?
Han er min far. Hvad kunne jeg ellers have gjort?
Du kan holde dig selv ude af fængsel.
Er det min advokat?
Mr. Rindell. Goddag. Jeg hedder Mike Kresteva.
Okay. Kender jeg dig?
Nej, men jeg tror, at jeg kan hjælpe dig.
- Hej, Høje Dommer. Hej. - Goddag.
- Jeg hedder Amber. - Tom. Rart at møde dig.
Det her er meget enkelt, Høje Dommer. Det er tyveri.
Om det er en stjålen håndtaske -
- eller et stjålet tv-afsnit, så bør det behandles ens.
Men vi er i civilretten, ikke kriminalretten.
Det er lidt sjovt, at De klager over, at vi ikke er hårde nok.
- Jeg påpeger bare, at miss Lutz... - Wood-Lutz.
...miss Wood-Lutz har valgt ikke at melde sagen til politiet.
Det havde hun gjort, hvis det bare var tyveri.
Og stjålne håndtasker koster normalt ikke 12 millioner dollars.
Høje Dommer, vi er her kun -
- fordi miss Wood-Lutz' klient har et FCC-problem -
- og de frygter, at Trump-regeringen ikke vil give dem medhold.
Høje Dommer, min klient er en syndebuk.
Nej. Må jeg tale?
Hendes klient skal bevise, at de er hårde -
- for at få medhold i O&O'erne.
- Jeg ved ikke, hvad det betyder. - Heller ikke jeg.
"Owned-and-operated" tv-kanaler.
Påstår De, at Deres klient ikke lagde afsnittet på nettet?
- Nej. Det gjorde han. - Jeg er slet ikke med, Høje Dommer.
- Hvad er forsvaret? - Rimelig brug.
Okay, jeg frisk. Lad os høre det.
Hej, Danny. Nej, alt er fint.
Men det, vi talte om angående min lejlighed...
Jeg vil gerne lede efter noget lidt mindre.
Diane? Du har besøg, og han har en gave med.
Danny, må jeg ringe tilbage? Okay, godt.
- Hej. - Hej.
- Skal jeg blive og tage notater? - Nej, tak.
- Hun snakker meget. - Det gør hun.
- Hvordan har du det? - Godt. Dig?
- Du ringede? - Nå... Nej.
- Hvornår? - I aftes.
- Jeg tog den, men du lagde på. - Nej.
Nej, jeg må have ringet op ved et uheld.
Jeg tror, min telefon er... Nå, men det beklager jeg.
Jeg ville alligevel have ringet. Jeg har brug for en tjeneste.
Jeg skal tale om ballistik for politiets fagforening.
- Jaså? Det lyder ikke som dig. - Det er det heller ikke.
- Jeg håbede, at du ville læse talen. - Selvfølgelig.
- Kan jeg gøre det i aften? - Ja. Det er i morgen.
Og... tak.
Troede De ikke, at selskabet ville sende afsnittet?
Må jeg lige protestere? Det er gætteri.
- Nej, underkendt. - Tak.
- Mr. Fisk? - De ændrede datoen igen og igen.
De udskød den, og da Trump så vandt uventet, ville de begrave afsnittet.
- Og derfor lagde De det online. - Ja.
Det har påvirket selskabet negativt.
De er bange for, at "The Donald" bærer nag.
Tænk, at tv-bosser skider i bukserne over fuldetweets.
- Protest! Kan vi droppe bandeordene? - Ja, det kan vi.
- Mr. Fisk. - Undskyld.
Jeg var bange for, at de ville selvcensurere på grund af Trump.
Så De gjorde det som public service?
Lad os ikke overdrive. Han er ikke nogen Nelson Mandela, men jeg er med.
- Har De mere? - Ja. Lad mig se.
Definitionen af rimelig brug lyder, at "korte uddrag -"
"- af copyrightbeskyttet materiale må bruges." Korte uddrag.
- Hvor langt var Deres afsnit? - 42 minutter.
Hvor langt var uddraget på nettet?
På grund af strukturen var jeg nødt til at vise hele afsnittet.
Jeg ved, at De gerne vil tale, men besvar venligst spørgsmålet.
Jeg var nødt til at lægge det hele på nettet.
Hvorfor kunne De ikke have nøjedes med en mindre, "kortere" del?
Fordi jeg var nødt til at have det hele med.
- Det var hele. - Genafhøring, Høje Dommer.
- Hvor meget tjente De på det? - Intet.
Fordi det var af politiske årsager, ikke økonomiske?
- Var der mere? - Ja.
Jeg har et hurtigt vidne, der kan modbevise det. Det bliver meget kort.
Jeg hedder Vaughn Yenko.
Jeg er co-executive producer på serien.
Betyder det, at De er en slags forfatter?
Nej. Men for det meste, jo.
Mr. Fisk påstår, at han lagde det på nettet som et politisk budskab.
- Er det sandt? - Protest! Det er forlydender.
Det her er en undtagelse. Selvmodsigende udtalelser...
Jep. Underkendt.
- Så jeg skal svare? - Ja, helst.
Det passer ikke, at han lagde det på nettet af politiske årsager.
Fisk mente, at dette afsnit var hans bedste værk.
- Han håbede på at vinde en Emmy. - Sludder!
- Du tror, at du er Guds gave... - Du er jaloux!
- Dit Yale-røvhul! - Yale er bedre end Princeton.
Sig det til Michelle Obama!
- Yale kan kysse mig i røven. - Stop!
Hør her. Jeg hader også Yale -
- men det gavner ikke sagen, at folk skændes. Okay?
- Jeg er med! - Undskyld.
De påstår, at han lagde det på nettet for at fremme sin karriere.
Jeg påstår intet, beviserne afslører det.
Beviserne afslører mange ting.
Her kommer min afgørelse.
"Rimelig brug" er latterligt i dette tilfælde.
Han lagde jo det hele på nettet.
Jeg mener, De bør tale sammen om en erstatning -
- for De har tabt.
- Det er en tabt sag. - Tak, Høje Dommer.
De kan kun få mig til at ændre mening. Farvel!
Så var det vel det. De ruinerer mig.
Nej, det var langt fra "det". Vi er kun lige begyndt.
Ansæt mig, og jeg vil forsvare jeres firma med mit liv.
Mr. Kresteva vil samle flere anklager mod vores firma.
Ikke kun vores sager om politivold, men også vores Rindell-forbindelse.
- Hele firmaet skal have en advokat. - Det er mig.
- Hvordan forsvarer vi os? - Vi kæmper.
Det er en ny borgerretsbevægelse.
Og jeg vil marchere med jer, mine brødre, til min død.
Immortal Technique rappede:
"Yo, lad din skide pistol."
"Knus ruden, når strisseren kommer ind."
"Skyd knoppen af svinet."
Det er det, vi skal gøre. Skyde knoppen af svinene. Okay?
- Undskyld mig. - Okay.
- Sig venligst, at du har en anden. - Hvad?
- Har du en anden advokat i tankerne? - Ja.
- Hvem? - En, der er uortodoks.
Hvor uortodoks?
- Har du et øjeblik? - Ja.
Diane Lockhart.
Undskyld mig.
- Mr. Gross, hvordan har du det? - Jeg er bekymret, vred og urolig.
Det her er mine advokater. De vil bruge mine 18 milliarder.
- Goddag. - Jeg hører, at du har skiftet firma.
- Ja, jeg overvejede at ændre... - Til et firma kun med sorte, ikke?
Reddick, Boseman og Kolstad.
Nemlig... Så du er ikke med i navnet længere.
- Nej, der er så meget pres på... - Gud, hvor jeg hader Chicago.
Men her sidder jeg og forsøger at få byen ind i det 21. århundrede.
Det var godt at se dig, mr. Gross.
Jeg er ikke så tilfreds med mit firma.
- Hvornår må jeg komme på besøg? - Når du har lyst.
- Er advokaten også tandlæge? - Nej.
Hun fandt bare et billigt kontor.
- Kan hun håndtere Kresteva? - Det håber jeg.
Værsgo, miss Quinn.
Det føles lidt som "Troldmanden fra Oz".
- Hallo? - Hallo!
Lucca Quinn!
- Hvordan går det? - Godt, Elsbeth. Hvad med dig?
Godt, nu hvor jeg er blevet udskrevet.
- Har du været syg? - Nej. Måske. De var lidt uenige.
- Hvor er du høj. Hvem er du? - Adrian Boseman.
Han står i spidsen for vores firma.
- Hvordan går det? - Fint, tak.
Undskyld mig. Hvad har I brug for?
Vi skal bruge en advokat.
Og Alicia gav mig engang et råd: "Har du problemer, så hyr Elsbeth."
Alicia Florrick? Hvordan har hun det?
Søger efter Alicia Keys.
Ada, nej! Annuller! Det beklager jeg.
Fantasia er syg, så jeg har den her tingest.
Ada, annuller!
Den forsøger stadig at genkende min stemme. Sådan.
Nå, hvad er problemet?
- Mike Kresteva. Kender du ham? - Nej, men det betyder intet.
Han leder en specialgruppe, der er efter vores firma.
- Hvorfor? - Vi har mange sager om politivold.
Nogle mener, at vi vinder for mange af dem.
Kresteva har indstævnet det meste af firmaet.
Der er intet at finde, men han er opsat på at finde noget.
Det faktum, at I ved, hvad I allerede ved -
- betyder, at der er mere, som I ikke ved.
Hvordan finder vi så ud af, hvad I ikke ved?
- Spørger du os? - Nej, det er mit problem.
Og kun mit. Lad mig se, hvad jeg kan gøre.
Giv mig... en dag.
Okay.
Far.
- Jeg er kun løsladt mod kaution. - Det ved jeg godt.
Jeg troede ikke, at jeg skulle se dette hus igen.
- Er alt vel? Du ser tyndere ud. - Jeg har det fint.
Maden var naturligvis ikke så god.
Hvorfor ændrede de mening med hensyn til kaution?
Forhåbentlig fordi deres sag er ved at falde fra hinanden.
- Er det Maia? - Ja, jeg ringede til hende.
Maia.
Se lige vores familie. Vi er samlet igen.
Som om intet er hændt.
- Er du sarkastisk? - Nej, sådan føles det.
- Vi har bestilt pizza. Kan du blive? - Nej.
Jeg må tilbage til Amy. Måske i morgen.
- Din far skal tale med FBI i morgen. - Om hvad?
Lidt af hvert, du ved. De er på fisketur.
Vi har ikke gjort noget forkert, og det ved de.
Det er flere venner.
De er der kun i medgang, men medgang er også rart.
Har mor sagt noget om onkel Jax?
Nej, kun at Jax holder sig til sine løgne.
Hej, Gracey. Ja.
Far, jeg kom forbi en aften, og Jax var her sammen med mor.
Ja, det har hun fortalt.
Hun forsøgte at overtale Jax til at sige sandheden.
Far, det var mere end det. De var alene sammen.
Det skal du ikke bekymre dig om. Mor sagde, at det ikke virkede.
Jeg elsker dig, skat.
Det er Michaels-parret. John vil tale med dig.
Vi tales ved. Du ser godt ud, Maia.
Johnny, hvordan går det?
Er det ikke skønt at have din far hjemme igen?
Jo. Hvad mon Jax mener om det?
Det ved jeg ikke, jeg har ikke talt med ham.
Kom til middag i morgen, og tag Amy med.
Lad være med at bryne sådan.
Du får bare rynker.
Det kommer ikke til at ske.
Det er ikke så slemt, som det ser ud til.
Det er bare tekniske detaljer. Du vidner i retten hele tiden.
Det er skriftlige spørgsmål med 12 nævninge.
Det her er mig foran 500 mennesker.
500? Okay.
Emnet er 3D-teknologi i ballistik.
Nej, interferometres indflydelse på 3D-gengivelser.
Emnet er 3D-teknologi i ballistik.
Og så vidt jeg kan se, handler det om brug af laser -
- til at forstørre defekter på et patronhylster, ikke sandt?
Jo, brug af interferometer til at skabe... Ja.
Og man kan forstørre et patronhylster op til to mikroner?
Hvor småt er det? Kom med et eksempel fra den virkelige verden.
Bare tal til mig. Tag en tår.
Hvor småt er to mikroner?
To mikroner er cirka 1/50 af bredden af et menneskehår.
Godt. Du sagde noget, jeg forstod, så begynd med det.
Tag et enkelt menneskehår -
- og forestil dig en kniv, der kan skære det i 50 stykker.
- Hvad ellers? - Kørte du herhen?
- Nej, jeg tog en taxa. - Godt.
Drik ud.
Det her er prisen for afsnittet -
- og vores endelige tilbud. Men lad os komme til sagen.
Vi kan gå ned til seks millioner og en offentlig undskyldning.
Tag jer god tid.
Det her er vores modtilbud.
Vi har allerede halveret vores krav. Vi vil ikke lytte til...
Tag dig god tid.
Rend mig!
Nu kommer shitstormen.
Vi halverede vores krav, men de intimiderer mig...
Hvis det her er en spøg, så griner jeg ikke.
De vil have erstatning for en tv-serie, de ikke ville sende.
Beklager, men det er ikke sandt. Det er en højt værdsat serie.
De vandt første omgang. Vores klient lagde afsnittet ud på nettet.
- Anden omgang: Hvad er skaderne? - Der er ingen.
Da Trump blev valgt, droppede tv-selskabet afsnittet.
De kan ikke få erstatning for noget, der er værdiløst.
- Jeg ved ikke, hvad jeg skal sige. - Det gør jeg heller ikke.
- Så lad os høre fra vidnerne. - Tak.
Ja, men han giver os navnene. Han samarbejder.
Og vi gik kun med til hans kaution.
Jeg... Lad os se på det senere. Okay? Farvel.
- Hej. - Goddag. Kender jeg dig?
Nej. Det tror jeg ikke, og det er underligt -
- for vi kommer i de samme kredse.
Okay. Hvem er du?
- Elsbeth Tascioni. - Okay.
Jeg hader at spise alene. Det minder mig om skolen.
- Flot jakkesæt. Hvad er mærket? - Aner det ikke. Regningen, tak.
De er lidt langsomme her.
Men så har vi tid til at lære hinanden at kende.
Jeg repræsenterer Reddick, Boseman og Kolstad.
Så de har altså hyret en. Godt for dem.
Nu skal du høre. Det her er min frokostpause, miss Tanjoni...
- Tascioni. - Fint nok.
Du indgår en aftale med Henry Rindell.
- Overhørte du min samtale? - Ja.
Men jeg så også, at mr. Rindell blev løsladt mod kaution.
Du må virkelig have indflydelse i justitsministeriet.
Det har jeg. Og jeg har aldrig hørt om dig.
Fordi jeg bare er lille mig.
"Lille mig" som følger efter folk og aflytter dem.
- Din regning kom! Jeg giver. - Nej, ellers tak.
Nu skal du høre...
- Elsbeth. - ...Elsbeth.
Jeg har stor indflydelse -
- og jeg er en ret hård fjende at have.
Går du efter mig professionelt, så går jeg efter dig privat.
Og jeg har det med at vinde.
- Det lyder godt nok uhyggeligt. - Det er bare sandheden.
Du skal ikke følge efter mig eller aflytte mine samtaler.
Forsvaret vil gerne indkalde Maurice Weintraub.
Protest! Beklager, men mr. Weintraub står ikke på forsvarets vidneliste.
Han skal bruges som modbevis, og han stod på sagsøgers liste.
Så står han på en eller anden liste. Lad os få ham ind.
Hvornår havde tv-selskabet tænkt sig at sende mr. Fisks afsnit?
- Det er ikke hans afsnit. - Det afsnit, han skrev.
Nej. Af hensyn til ophavsretten skrev vi afsnittet.
Studiet og tv-selskabet. Vi betalte mr. Fisk for en opgave.
Okay. Så lad os tale om det afsnit, De skrev.
Det må have været svært. Hvad var det, Hemingway sagde?
Protest! Jeg ville kalde det sarkastisk chikane.
- Godkendt, uden sarkasme. - Vi prøver noget andet.
- Hvornår skulle afsnittet sendes? - I maj.
Men nu har det mistet al værdi...
- Hvor mange afsnit viser De om året? - 22.
- Bestilte De ikke 23 afsnit i år? - Jo.
Og bestilte De ikke de 23 afsnit ikke først på året, som De plejer -
- men efter De havde besluttet ikke at vise Fisks afsnit?
Jo, det er korrekt. Da vi opdagede, at afsnittet var på nettet -
- manglede vi et afsnit.
Ja, men det skete, før han lagde afsnittet ud på nettet.
- Protest! Advokaten vidner. - Godkendt.
Okay. Her er et notat til seriens forfatterstab -
- som anmoder om et ekstra afsnit.
Vil De venligst læse datoen højt?
"18. november 2016."
Var det ikke før, min klient lagde afsnittet ud på nettet?
- Protest! Det er ikke relevant. - Godkendt.
Er det ikke sandt, at efter Trump vandt præsidentvalget -
- var De bange for at støde ham, så de droppede afsnittet?
Og derfor skulle De bruge et ekstra?
Nej, nogle gange er vi bare...
Det er en populær serie. Nogle gange bestiller vi flere afsnit.
Okay. Jeg har ikke flere spørgsmål.
Mr. Boseman, må jeg tale med dig?
Jeg hører, at jeres firma vil udvide til nye områder.
Vi er altid åbne for idéer.
- Må give jer et godt råd? - Er det gratis?
Underholdningsret er en meget lille dam.
Jeres lille forestilling hjælper jer kun til en vis grad.
Når man ydmyger mr. Weintraub, kommer man ikke længere.
- Der er virkelig fut i dig. - Ja.
- Pas på, eller jeg futter dig af. - Det vil jeg glæde mig til.
- Du er ikke så dårlig. - Nej, jeg er god.
Måske en smule sarkastisk.
- Det her hjælper virkelig. Tak. - Vi har vist et sarkasmeproblem.
- Er der en grund til, at du er her? - Ja.
Jeg talte med vicejustitsministeren på dit firmas vegne.
Jeg tror ikke, at I får flere problemer.
- Normalt ville man sige "tak". - Ja, tak.
Nu er han efter os på grund af vores Rindell-forbindelse.
Vi måtte hyre en advokat til at dække hele firmaet.
- Hvad? - Ja. Men tak.
Okay, nu er jeg vred.
Ja, det ser sådan ud. Tak.
Det var fantastisk. Du var fantastisk.
Så du hans ansigtsudtryk?
Du fik ham til at læse datoen højt. Det var ren Perry Mason.
Vi kan nok ikke strække den længere, så vi bør overveje at lave en aftale.
Hvad? Undskyld, men... Nu har vi krammet på dem, ikke?
Vi har ikke det fældende bevis.
Uden det må vi gå ud fra, at vi taber sagen.
Nu skal vi have tv-selskabet til at gå med til en pris, du har råd til.
Undskyld mig.
- Lad os tale om dine aktiver. - Jeg bliver ruineret.
Du tror vel ikke, at de tager min Prius?
- Nej. Hej, Diane. - Mr. Gross.
Se lige det her sted. Et ægte afroamerikansk advokatfirma.
- Uanset hvor man kigger hen. - Undtagen her.
- Marissa. - Ja, jeg går nu.
Nej, vent. Bliv dog. Tag notater eller noget.
Okay, jeg sætter mig her.
Diane, jeg overvejer at give jeres firma mine forretninger i Midtvesten.
- Hvad siger du til det? - Glimrende idé.
- Vi kunne godt bruge nogle krigere. - Vi er de fødte krigere.
- Det ved jeg. Ved du hvordan? - Nej.
Jeres sag mod tv-selskabet, der fedter for Trump.
Ingen andre ville tage sagen.
Præcis. Alle er så bange for den fyr.
Lad os gøre det samme mod Trump, som republikanerne gjorde mod Obama.
Vi må ikke indgå forlig, forhandle eller give op.
Bare vent, til du ser dem i retten.
Det er derfor, jeg er her, Diane,
Jeg har kun gamle, hvide mænd, der ikke kan finde ud af at kæmpe.
Så jeg overveje at komme hertil. I kan kæmpe.
- Så lad os kæmpe. - Bestemt.
Vil du have mig undskyldt et øjeblik, mr. Gross?
Det, der bekymrer mig, er, at jeg har tavshedspligt...
Det har jeg også, fordi jeg repræsenterer firmaet.
Ja, men nogle af problemerne angår kun Maia.
Så bør hun sige op, fordi hendes problemer skader firmaet.
- Det er ikke... - Hvad vil du vide?
- Hvorfor er din far ude mod kaution? - Det ved jeg ikke.
Hvilke navne kan han have givet mr. Kresteva?
Maia, det skal du ikke svare på...
Min far fik mig til at downloade en liste -
- over alle de VIP-klienter, fonden gjorde ulovlige ting for.
- Tror du, at han gav dem de navne? - Ja.
- Så du listen? - Ja.
- Var der nogen navne fra firmaet? - Nej, jeg tjekkede dem.
Der var ingen klienter eller advokater herfra.
Er du sikker? For han fandt en...
Jeg er vild med din læbestift. Det er en god farve.
- Hvad er det? - Dior, Rouge.
- Det kunne også være Chanel... - Nej.
Der er en Reddick-Boseman-advokat, som har forbindelse til VIP-listen.
- Hvem? - Dig.
Du blev impliceret, da du downloadede listen og gav den til din far.
Men det ville kræve, at din far skulle forråde dig.
Det ville han aldrig gøre, vel?
Okay, lad os stoppe her.
Jeg vil prøve at finde ud af mere.
Forresten, hvis din far beder dig om flere tjenester, Maia -
- så vil jeg opfordre dig til at sige nej.
Måske gør han det på mr. Krestevas befaling -
- for at få en mildere dom.
Og måske optager han jeres samtaler.
Det gør mig ondt, men I betaler mig for at være mistænksom.
Okay, nu går jeg. Farvel.
- Hvordan har du det? - Du behøvede ikke at komme.
- Det ved jeg godt. - Tak.
- Det er sidste gang, jeg gør det. - Bare forestil dig, at de er nøgne.
Vil du stadig elske mig, hvis jeg klokker i det?
Knæk og bræk!
Godaften.
Tag et hår fra dit hoved.
Forestil dig så, at du kan dele det på langs -
- ikke en eller to gange, men 50 gange.
Det svarer til to mikroner.
Effektiv ballistik kræver, at vi bruger den måleenhed.
- Tak, fordi du kom. - Tak.
Tak.
Fantastisk. Du tog den med ro.
Alle dine pointer var forståelige. Jeg mener...
Rindell vil stadig ikke røbe hendes navn.
Nej, bare mere aggressive. Det er det hele. Ja.
Okay, jeg er hjemme. Farvel.
Hvad sker der, D?
- Hvor er du? - Heromme.
Isen. Jeg glemte den. Jeg kan godt gå ud igen.
Nej, vi har is.
Det lyder, som om du allerede har drukket.
Mike, du er sent på den. Er alt i orden?
Ja. Jeg mener... Ja.
- Jeg forventede bare ikke at se... - Din ven fra arbejdet.
- Hvorfor har jeg aldrig mødt hende? - Jeg sagde det samme.
Mike er så privat på arbejdet.
Jeg handlede hos Trader Joe's, da Elsbeth hørte mit efternavn.
- Så vi begyndte at tale... - ...om jeres nøgenbadning i Hawaii.
Hun fik det ud af mig.
- Inviterede hun sig selv på besøg? - Nej, jeg ville ikke drikke alene.
Men så tilbød hun at hjælpe mig med takkebrevene til vores bryllupsdag.
Det var mig en fornøjelse.
- Jeg er vild med jeres køkken. - Hvor er du sød.
- Og arbejdsværelset. - Ja, jeg er vild med det.
Du får det hele til at spille.
- Jeg er elendig til farver. - Var du derinde?
- Ja, på vej ud på badeværelset. - Jaså.
Kom og giv mig et kys.
Elsbeth fortalte lige, hvor sjov du er på kontoret.
Det er han.
Jeg er straks tilbage.
Mike var med i heppekoret i college. Jeg var den generte pige.
- Du var da ikke genert. - Jo.
- Sådan som du er nu? - Det er, fordi jeg drikker.
- Mike fik mig ud af min skal, ikke? - Jo. Tak, fordi du kom forbi.
- Ja, jeg må hellere gå. - Nej, bliv til middag.
Nej, måske en anden gang.
- Ja, og vi har den frokostaftale. - Jaså?
- Hvornår? - I næste uge, ikke?
- Jo. Jeg giver. - Nej, jeg giver.
Nu skal jeg følge dig ud. Det er ingen ulejlighed.
Jeg kan få frataget din bestalling for den slags.
- Du kom hjem til mig... - Jeg blev inviteret.
Du rodede i mit skrivebord, afpressede min kone...
Jeg ville aldrig afpresse Deirdre. Hun er skøn.
Lad os se, hvad bestallingskomitéen siger.
Kom godt hjem!
Ja, lad os se, hvad de siger. Hvad var det nu, du sagde?
"Går du efter mig professionelt, så går jeg efter dig privat."
- Det har jeg aldrig sagt. - Jo, på dineren.
Det er løgn.
Går du efter mig professionelt, så går jeg efter dig privat.
- Det er en ulovlig optagelse. - Medmindre den modsiger en løgn.
- Er alt i orden? - Ja, det er bare arbejde!
Farvel!
90 procent af landets medier styres af seks selskaber.
Tænk lige over det.
En række af kampvogne på Tiananmen Square, for eksempel -
- er en måde at styre, hvad folk ser og hører -
- men det er ikke den eneste måde.
- Skulle vi ikke forhandle? - Adrian tror, vi kan gøre det bedre.
En regering, der er opsat på at kvæle strømmen af idéer -
- behøver kun at kvæle disse seks selskaber.
Høje Dommer, vi lever på Tiananmen Square lige her.
Og denne unge mand, som lagde et afsnit af en tv-serie på nettet -
- trådte ind foran de kampvogne.
Og i dag anmoder jeg denne domstol om -
- at forhindre kampvognene i at knuse denne unge mands livsmod.
Okay. God tale.
Må jeg nu træffe min afgørelse?
Høje Dommer, vi har fået nye beviser.
De skulle lige til at træffe en afgørelse.
Beviserne berører, om sagen handler om første forfatningstillæg.
Hvad er det?
Præsidenten tweetede her til morgen.
"Tillykke til Weintraub, der trodsede endnu et tudefjæs fra Hollywood."
"De bør se nærmere på, hvem de ansætter til at skrive."
Det er et regeringsindgreb, der udløser et forfatningsforsvar.
De sagde, det ikke handlede om første forfatningstillæg.
Men det mener jeg, med al respekt, at det gør nu.
En offentlig undskyldning, og så er vi kvit.
Nej.
Vil I have os til at betale jer?
- Ingen offentlig undskyldning. - Jeg skal tale med mine klienter.
Jeg håber, det var det værd for jer, for det vil ikke gavne jeres firma.
- Er det det værd for os? - Vi får se.
Du kan ikke lide at tale om dig selv, vel?
Jeg går bare.
Nej, vi har talt meget om mig. Min anmassende familie -
- min søsters faldskærmsrekord, mit misbrug.
Cola Light tæller ikke.
- Men intet om dig. - Der er intet at sige om mig.
Er dine forældre glade for, at du er advokat?
Jøsses, det er jo et rent krydsforhør!
- Lever de begge stadig? - Ja.
- Hvem er din bedste ven? - Jeg har ingen ven.
Stop. Kig på mig. Sig det igen.
Jeg har ingen ven.
- Jeg tror ikke på dig. - Det er du i din gode ret til.
Hvad er der? Sig ikke, at du vil redde mig.
- Nej, jeg vil kysse dig. - Okay.
Og så vil jeg redde dig.
Jeg havde en bedste ven.
- Hvem? - En kollega.
- Han eller hun? - Hun.
"Havde"? Er hun ikke din ven længere?
Jo, det tror jeg. Jeg er ikke så god til at få nye venner.
- Hvorfor ikke? - Jeg vil ikke såres.
- Er du bange for, at jeg sårer dig? - Nej, drenge kan ikke såre mig.
- Bliver du fornærmet over det? - Det ved jeg ikke.
Jeg forstår det ikke engang.
Du vil få mig til at opføre mig som en galning.
- Vil jeg? - Ja.
Du dummede dig. Du gjorde mig interesseret.
- Hej. - Godmorgen.
- Hvad er det for nogle kasser? - Jeg leder efter et nyt sted at bo.
- Hvorfor det? - For at få lidt forandring.
- Forandring til hvad? - Et nyt sted at bo.
Har du lyst til at flytte sammen?
Nej.
Hvorfor ikke?
Det er mit problem.
Jeg skal på arbejde.
Diane, lad mig hjælpe.
Kurt, det var en skøn aften, men jeg skal på arbejde.
Husk det beskidte arbejde.
- Kom ind. Er der godt nyt? - Det tror jeg.
Neil Gross så, at vi vandt sagen. Han vil med om bord.
- Sådan! 58 millioner om året. - Og det er et sløjt år.
- Vent. Fornemmer jeg en hage? - En lille en.
Hvad er det?
Jeg kan godt lide det her firma. Det skal nok blive stort.
Men jeg kan ikke anbefale det til Gross, hvis jeg ikke er fuld partner.
Tager du pis på mig, Diane?
Hvorfor skal Diane ikke være partner?
Hun bliver partner, hvis vi får hendes kapitalindskud.
- Vi kan løse det senere. - Nej, lad os løse det nu.
Hvad vil du have?
Mit kapitalindskud skal komme direkte fra ChumHum-forskudshonoraret.
Og jeg vil være navnepartner.
- Det skal drøftes i partnerkomitéen. - Mener du det?
Ja, det skal drøftes i komitéen. Men svaret er ja.
Tillykke, Diane Lockhart, fuld partner.
Tak. Det er rart at være ønsket.
Hun skal nok skabe problemer.
Tekster: Kasper Rasmussen www.sdimedia.com